रेहाम याद गर्छिन्, ‘मैले बुझ्नै सकेको छैन कि उनले मेरो बारेमा के सोचिरहेका छन् । करिब एक वर्ष हामी सँगै रहँदा उनी मेरो तारिफ गर्न थाक्दैनथे । जब म कतै काम गरेर आउँथे वा अन्तर्वार्ता दिएर आउँथे तब उनले मेरो यति तारिफ गर्दथे कि म लाजले भुतुक्कै हुन्थें । तर मेरो पिठ्युँ पछाडि मविरुद्ध षड्यन्त्र रचिँदै थियो र इमरान त्यसको हिस्सा थिए । हो, यो कुरा सही हो कि विवाह अघि र विवाह पछि पनि जसरी उनी आफ्नो पार्टीलाई चलाइरहेका थिए, त्यसमा मेरो आपत्ति थियो । म उनलाई यसका लागि पटक पटक सल्लाह दिइरहन्थें ।’
